Ընկերակցության համանախագահ Գոհար Թութունջյանը ներկայացրեց Արցախ աշխատանքային այցի արդյունքները և նշեց, որ Արցախում կայանալիք Ճարտարապետների և ճարտարագետների 4-րդ համաժողովի նախապատրաստական աշխատանքներն համակարգելու համար հանդիպումներ են ունեցել Արցախի Հանրապետության պետական նախարար Արայիկ Հարությունյանի, Քաղաքաշինության նախարար Կարեն Շահրամանյանի, ոլորտի մի շարք ներկայացուցիչների հետ: «Հանդիպումների ընթացքում կարևորվեց, որ համաժողովը նոր հնարավորություն կստեղծի Արցախի քաղաքաշինության ոլորտի զարգացման գործում համահայկական ներուժի արդյունավետ օգտագործման, փորձի փոխանակման, մասնագիտական որակների կատարելագործման համար: Այցի ընթացքում քննարկվեցին առաջիկա անելիքները: Համաժողովի բացման հանդիսավոր արարողությունը տեղի կունենա Երևանում, այնուհետև տարբեր երկրներից պատվիրակություններն ու հյուրերը կժամանեն Արցախ, թեմատիկ նիստերը կընթանան 5 ուղղություններով»,-նշեց Գոհար Թութունջյանը: